Sa Phríomh-Chúirt Choiriúil, gearradh téarma príosúin cúig bliana go leith ar fhear faoi ionsaí gnéis a dhéanamh ar bhean as an mBrasaíl a ndearna sé teagmháil léi i dtosach ar an aip Tinder.

Ciontaíodh Patrick Nevin, 37 bliain d'aois, san ionsaí anuraidh. D'ionsaigh sé an bhean an chéad uair a bhuail sé léi i mí Iúil 2014.

I mí an Mheithimh i mbliana, phléadáil sé ciontach i mbean eile a éigniú agus in ionsaí gnéis a dhéanamh ar an tríú bean. Rinne sé teagmháil i dtosach leis na mná seo ar Tinder freisin. Gearrfar pionós air faoin dá ionsaí seo an mhí seo chugainn.

Ciontaíodh Patrick Nevin ocht n-uaire cheana i gcoireanna éagsúla.